## Obavijest o namjeri davanja koncesije na pomorskom dobru u svrhu izgradnje i gospodarskog korištenja luke posebne namjere - luke nautičkog turizma u uvali Luke, na dijelu k.o. Tisno

### NN 147/2010 (29.12.2010.), Obavijest o namjeri davanja koncesije na pomorskom dobru u svrhu izgradnje i gospodarskog korištenja luke posebne namjere - luke nautičkog turizma u uvali Luke, na dijelu k.o. Tisno

VLADA REPUBLIKE HRVATSKE

3732

Na temelju članka 18. stavaka 1. i 2. Zakona o koncesijama (»Narodne novine«, broj 125/2008), u vezi sa člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 25. studenoga 2010. godine donijela

OBAVIJEST

O NAMJERI DAVANJA KONCESIJE NA POMORSKOM DOBRU U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA U UVALI LUKE, NA DIJELU k.o. TISNO

I.

Koncesija se daje na pomorskom dobru u svrhu izgradnje i gospodarskog korištenja luke posebne namjene – luke nautičkog turizma u uvali Luke, na dijelu k.o. Tisno, a u skladu sa Detaljnim planom uređenja luke nautičkog turizma u uvali Luka – Tisno (»Službeni vjesnik Šibensko-kninske županije«, broj 12/2007).

II.

Područje pomorskog dobra koje se daje u koncesiju u svrhu izgradnje i gospodarskog korištenja luke posebne namjene – luke nautičkog turizma u uvali Luke, na dijelu k.o. Tisno obuhvaća čestice zemljišta zemljišnoknjižnih oznaka: 3914/10, 3915/1, 3915/2, 10047, 10048, 10049, 10050, 10051, 10052, 10053, 10055, 9968/6, sve k.o. Tisno.

Kopneni i morski dio područja koje se daje u koncesiju obilježen je poligonom točaka izraženih u metrima u Gauss – Kruegerovoj projekciji, kako slijedi:

|  |  |  |
| --- | --- | --- |
|  | X | Y |
| TOČKA 1 | 5 552 558.94 | 4 850 878.86 |
| TOČKA 2 | 5 552 547.47 | 4 850 883.19 |
| TOČKA 3 | 5 552 546.47 | 4 850 889.04 |
| TOČKA 4 | 5 552 566.20 | 4 850 939.36 |
| TOČKA 5 | 5 552 574.17 | 4 850 969.32 |
| TOČKA 6 | 5 552 583.13 | 4 851 013.22 |
| TOČKA 7 | 5 552 597.90 | 4 851 044.28 |
| TOČKA 8 | 5 552 604.68 | 4 851 050.24 |
| TOČKA 9 | 5 552 625.40 | 4 851 050.91 |
| TOČKA 10 | 5 552 648.55 | 4 851 035.07 |
| TOČKA 11 | 5 552 649.53 | 4 851 036.17 |
| TOČKA 12 | 5 552 657.52 | 4 851 028.95 |
| TOČKA 13 | 5 552 663.95 | 4 851 020.93 |
| TOČKA 14 | 5 552 668.28 | 4 851 011.49 |
| TOČKA 15 | 5 552 671.00 | 4 850 997.98 |
| TOČKA 16 | 5 552 672.57 | 4 850 988.72 |
| TOČKA 17 | 5 552 672.96 | 4 850 983.18 |
| TOČKA 18 | 5 552 672.59 | 4 850 978.68 |
| TOČKA 19 | 5 552 659.49 | 4 850 891.51 |
| TOČKA 20 | 5 552 659.15 | 4 850 880.46 |
| TOČKA 21 | 5 552 662.30 | 4 850 800.05 |
| TOČKA 22 | 5 552 663.56 | 4 850 793.02 |
| TOČKA 23 | 5 552 672.58 | 4 850 748.97 |
| TOČKA 24 | 5 552 687.05 | 4 850 708.01 |
| TOČKA 25 | 5 552 708.43 | 4 850 666.27 |
| TOČKA 26 | 5 552 729.38 | 4 850 634.67 |

|  |  |  |
| --- | --- | --- |
| TOČKA 26 | 5 552 729.38 | 4 850 634.67 |
| TOČKA 27 | 5 552 674.44 | 4 850 624.46 |
| TOČKA 28 | 5 552 677.18 | 4 850 609.71 |
| TOČKA 29 | 5 552 543.60 | 4 850 584.95 |
| TOČKA 30 | 5 552 474.11 | 4 850 585.20 |
| TOČKA 31 | 5 552 447.87 | 4 850 622.25 |
| TOČKA 32 | 5 552 463.38 | 4 850 632.04 |
| TOČKA 33 | 5 552 512.66 | 4 850 686.47 |
| TOČKA 34 | 5 552 546.86 | 4 850 825.20 |
| TOČKA 35 | 5 552 566.92 | 4 850 875.90 |
| TOČKA 1 | 5 552 558.94 | 4 850 878.86 |

III.

Koncesija se daje na vremensko razdoblje od 30 (trideset) godina računajući od dana sklapanja ugovora o koncesiji.

IV.

Površina pomorskog dobra – lučkog područja koje se daje u koncesiju ukupno iznosi 63 345 metara kvadratnih, od čega je 8 835 metara kvadratnih kopneni prostor, a 54 510 metara kvadratnih morski akvatorij, i to sve kako je prikazano na grafičkoj podlozi koja čini Prilog 1. ove Obavijesti, i ne objavljuje se u »Narodnim novinama«.

V.

Obvezni prilog ponudi sadrži:

1. dokaz o sposobnosti ponuditelja:

– izvadak iz sudskog registra trgovačkog društva ili obrtnicu s upisanom djelatnošću za koju se traži koncesija;

– račun prihoda i rashoda za prošlu godinu sukladno posebnom propisu o računovodstvu neprofitnih organizacija (osim za novoosnovana društva i obrte);

– podatke o bonitetu i solventnosti (BON 1 i BON 2, osim za novoosnovana društva i obrte);

– izjavu da je ponuditelj ispunio sve obveze iz drugih koncesija, ako ih ima ili ih je imao;

– izjavu da li je ponuditelju do sada oduzimana koncesija sukladno članku 30. Zakona o pomorskom dobru i morskim lukama;

2. ponuđeni iznos stalnog i postotak promjenjivog dijela godišnje naknade za koncesiju, s tim da početni iznos sukladno članku 16.B.1. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 36/2009 i 63/2008) iznosi:

– stalni dio po metru kvadratnom 2,00 kune;

– promjenjivi dio 2% od ukupnog godišnjeg prihoda;

3. studiju gospodarske opravdanosti, koja sadrži:

– postojeće stanje lokacije za koju se traži koncesija;

– plan investicija detaljno razrađen za cjelokupno vrijeme trajanja koncesije;

– iznos planirane investicije u zaštitu okoliša;

– iznos planirane ukupne investicije;

– izvore financiranja investicija (vlastiti izvori, krediti);

– procjenu rentabilnosti projekta (prihodi – rashodi);

4. izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

5. pismo namjere izdavatelja jamstva (banke) da će izdati jamstvo po dobivanju koncesije, koje jamstvo će biti bezuvjetno, »bez prigovora« i naplativo na prvi poziv o davanju jamstva ponuditelja za dobro izvršenje obveza glede investicija, prema planu investicija iz studije gospodarske opravdanosti ponuditelja, na iznos 7% planirane investicijske vrijednosti, s rokom važenja 6 mjeseci po završetku planiranog investicijskog ciklusa;

6. idejno rješenje prema Detaljnom planu uređenja luke nautičkog turizma u uvali Luka – Tisno (Službeni vjesnik Šibensko – kninske županije, broj 127/2007);

7. jamstvo za ozbiljnost ponude u vrijednosti od 2% od predviđene investicije u realizaciju projekta (bankovna garancija, bjanko mjenica ili zadužnica).

VI.

Odabir najpovoljnije ponude obavit će se prema sljedećim kriterijima i načinu bodovanja

|  |  |  |
| --- | --- | --- |
| – | ponuđena visina stalnog dijela koncesijske naknade | 20% |
| – | ponuđena visina promjenjivog dijela koncesijske naknade | 20% |
| – | ponuđeni iznos ukupnog investicijskog ulaganja prema studiji gospodarske opravdanosti | 40% |
| – | broj planiranih radnih mjesta | 15% |
| – | iznos investicije u zaštitu okoliša (u okviru ukupnih investicija) | 5% |

Formule i način izračuna:

a) Koeficijent stalnog dijela koncesijske naknade =
20% X ponuđeni iznos stalnog dijela koncesijske naknade
    najviši ponuđeni iznos stalne koncesijske naknade

b) Koeficijent promjenjivog dijela koncesijske naknade =
20% X ponuđeni iznos promjenjivog dijela koncesijske naknade
 najviši ponuđeni iznos promjenjivog dijela koncesijske naknade

c) Koeficijent ukupne investicije =
40% X ponuđeni iznos ukupne investicije
       najviši ponuđeni iznos investicije

d) Koeficijent novih radnih mjesta =
15% X ponuđeni broj radnih mjesta
 najviši ponuđeni broj radnih mjesta

e) Koeficijent investicije u zaštiti okoliša =
5% X ponuđeni iznos investicije u zaštiti okoliša
 najviši ponuđeni iznos investicije u zaštiti okoliša

VII.

Ponuda se dostavlja na adresu Ministarstva mora, prometa i infrastrukture, 10 000 Zagreb, Prisavlje 14.

Ponuda se dostavlja u papirnatom obliku u zatvorenoj omotnici s nazivom i adresom davatelja koncesije, nazivom i adresom ponuditelja i s naznakom »Za javno prikupljanje ponuda za dodjelu koncesije za izgradnju i gospodarsko korištenje luke posebne namjene – luke nautičkog turizma u uvali Luke, na dijelu k.o. Tisno«, te s napomenom »ne otvarati«.

U obzir će se uzimati samo ponude koje se predaju na pošti ili neposrednom predajom u pisarnicu Ministarstva mora, prometa i infrastrukture, Zagreb, Prisavlje 14, u roku 30 dana od dana objave obavijesti o namjeri davanja koncesije u »Narodnim novinama«.

Ponuda mora biti napisana na hrvatskom jeziku i latiničnom pismu (odnosno prema Zakonu o uporabi jezika i pisma nacionalnih manjina u Republici Hrvatskoj).

Javno otvaranje ponuda obavit će se u prostorijama Ministarstva mora, prometa i infrastrukture, Zagreb, Prisavlje 14, četvrti dan po isteku roka za predaju ponuda, s početkom u 14 sati (u slučaju da je navedeni dan neradni, otvaranje ponuda bit će prvi sljedeći radni dan).

VIII.

Protiv Odluke o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma u uvali Luke, na dijelu k.o. Tisno, može se izjaviti žalba putem Ministarstva mora, prometa i infrastrukture, Državnoj komisiji za kontrolu postupaka javne nabave, 10 000 Zagreb, Kneza Mutimira 5 (I. kat), u roku od 15 dana, računajući od dana objave iste Odluke u »Narodnim novinama«.

IX.

Postupak na temelju kojeg se donosi Odluka i daje koncesija najpovoljnijem ponuditelju u svrhu korištenja luke posebne namjene – luke nautičkog turizma u uvali Luke, na dijelu k.o. Tisno, javni je postupak.

X.

Ova Obavijest objavit će se u »Narodnim novinama«.

Klasa: 934-01/08-02/10

Urbroj: 5030116-10-5

Zagreb, 25. studenoga 2010.

Predsjednica
Jadranka Kosor, dipl. iur., v. r.

Ostalo, NN 147/2010-3732
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)